CELEX: C2006/294/51
Language: et
Date: 2006-12-02 00:00:00
Title: Kohtuasi C-395/06: Eelotsusetaotlus, mille esitas Tribunal Supremo — Sala Primera Civil (Hispaania) 22. septembil 2006 — Entidad de Gestión de Derechos de los Productores Audiovisuales versus Al Rima, S.A.

2.12.2006   
            
            
               ET
            
            
               Euroopa Liidu Teataja
            
            
               C 294/29
            
         Eelotsusetaotlus, mille esitas Tribunal Supremo — Sala Primera Civil (Hispaania) 22. septembil 2006 — Entidad de Gestión de Derechos de los Productores Audiovisuales versus Al Rima, S.A.
   (Kohtuasi C-395/06)
   (2006/C 294/51)
   Kohtumenetluse keel: hispaania
   Eelotsusetaotluse esitanud kohus
   Tribunal Supremo — Sala Primera Civil (Hispaania)
   Põhikohtuasja pooled
   
      Hageja: Entidad de Gestión de Derechos de los Productores Audiovisuales
   
      Kostja: Al Rima, S.A.
   Eelotsuse küsimused
   
               1)
            
            
               Kas telerite, mis kaabliühendusega edastavad satelliidi või maismaajaamade kaudu vastu võetud telesignaali, paigutamine hotellide või sarnaste majutusasutuste tubadesse kujutab endast üldsusele edastamist, mis on hõlmatud Euroopa parlamendi ja nõukogu 22. mai 2001. aasta direktiivi 2001/29/EÜ (1) artikli 3 lõikes 2 ettenähtud fonogrammitootjate ja filmide esmasalvestuste tootjate õiguste kaitset käsitlevate siseriiklike õigusaktide ühtlustamisega?
            
         
               2)
            
            
               Kas Euroopa parlamendi ja nõukogu 22. mai 2001. aasta direktiivis 2001/29/EÜ sätestatud fonogrammitootjate ja filmide esmasalvestuste tootjate õiguste kaitsega on vastuolus hotellide või sarnaste majutusasutuste tubade lugemine rangelt koduseks alaks, nii et edastamisel telerite kaudu, millele on edastatud eelnevalt hotelli või sarnase majutusasutuse poolt vastuvõetud signaali, ei ole tegemist edastamisega üldsusele?
            
         
               3)
            
            
               Kas Euroopa parlamendi ja nõukogu 22. mai 2001. aasta direktiivis 2001/29/EÜ ette nähtud fonogrammitootjate ja filmide esmasalvestuste tootjate õiguste kaitse eesmärgil võib hotellide või sarnaste majutusasutuste tubadesse paigutatud telerite kaudu toimuvat eelnevalt hotelli või sarnase majutusasutuse poolt vastuvõetud signaali edastamist lugeda edastamiseks üldsusele, kuna järjestikustel vaatajatel on sellele ligipääs?
            
         
      (1)  Euroopa Parlamendi Ja Nõukogu direktiiv 2001/29/EÜ, 22. mai 2001, autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230).